03/vol. 41 Jurnalul Oficial al Uniunii Europene 63 3200200111 L 41/43 JURNALUL OFICIAL AL COMUNITĂȚILOR EUROPENE 13.2.2002 DECIZIA COMISIEI din 11 februarie 2002 de modificare a Directivei 92/33/CEE în vederea prelungirii derogării referitoare la condițiile de import pentru răsadurile de legume și materialele de înmulțire pentru legume provenind din țări terțe [notificată cu numărul C(2002) 427] (Text cu relevanță pentru SEE) (2002/111/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 92/33/CEE a Consiliului din 28 aprilie 1992 privind comercializarea răsadurilor de legume și a materia- lului de înmulțire de legume, altul decât seminţele (1), astfel cum a fost modificată ultima dată prin Decizia 1999/29/CE a Comisiei (2), în special articolul 16 alineatul (2) al doilea paragraf, întrucât: (1) În conformitate cu articolul 16 alineatul (1) din Directiva 92/33/CEE, Comisia trebuie să stabilească dacă răsadurile de legume și materialul de înmulțire pentru legume, altul decât semințele, produse într-o țară terță și care oferă ace- leași garanții, în ceea ce privește obligațiile impuse furni- zorilor, identitatea, caracteristicile, starea fitosanitară, mediul de creștere, ambalajul, procedurile de control, marcajul și închiderea, sunt echivalente în toate aceste privințe cu răsadurile de legume și materialul de înmulțire pentru legume produs în Comunitate care îndeplinește cerințele și condițiile prevăzute de directiva în cauză. (2) Cu toate acestea, informațiile disponibile în prezent asu- pra condițiilor aplicabile în țările terţe sunt încă insufici- ente pentru a permite Comisiei să ia, în acest stadiu, o ase- menea decizie cu privire la orice țară terță. (3) Pentru a evita dezorganizarea schimburilor comerciale, statele membre care importă răsaduri de legume și material de înmulțire de legume, altul decât semințele, provenind din țări terţe trebuie să fie autorizate să aplice în continuare () JOL157,10.6.1992,p. 1. () JOL8,141.1999,p.29. acestor produse condiții echivalente cu cele aplicabile produselor similare obţinute în Comunitate, în conformitate cu articolul 16 alineatul (2) din Directiva 92/33/CEE. (4)  Prin urmare, perioada de aplicare a derogării prevăzute la articolul 16 alineatul (2) primul paragraf din Directiva 92/33/CEE, care a fost prelungită până la 31 decembrie 2001 prin Decizia 1999/29/CE, trebuie prelungită din nou. (5) Măsurile prevăzute de prezenta decizie sunt conforme cu avizul Comitetului permanent pentru semințe și material de înmulțire pentru agricultură, horticultură și silvicultură, ADOPTĂ PREZENTA DECIZIE: Articolul 1 La articolul 16 alineatul (2) primul paragraf din Directiva 92/33/CEE, data de „31 decembrie 2001” se înlocuiește cu data de „31 decembrie 2004”. Articolul 2 Prezenta decizie se adresează statelor membre. Adoptată la Bruxelles, 11 februarie 2002. Pentru Comisie David BYRNE Membru al Comisiei